Paežerėliai (Šakiai)
Paežerėliai – kaimas Šakių rajono savivaldybėje, 2 km į vakarus nuo Kriūkų (už Kriūkų šilelio), prie Nemuno kairiojo kranto. Seniūnaitijos centras. Yra Šv. Angelų Sargų bažnyčia, kapinės (su Lietuvos karininko savanorio Vinco Gvildžio kapu., dvarininkų Mielžinskių palaikais). Link Nemuno teka Remtaus ir Titupio upeliai. Praeina Kriūkų–Ilguvos vieškelis, ribojantis Tučių geomorfologinį draustinį.